**Kaarka maktabadda**

Waxaad maktabadda ka heli kartaa kaarka maktabadda ee adiga gaar kuu ah haddii ay da’daadu u dhexeyso 7 jir iyo 18 jir. Fadlan ogsoonow: Xadka da’da lagu qaato fiidiyowyada/DVD-yadu waa 16 jir. **Shardiga keliya ee lagugu xirayo waxa weeyaan in kaarka xiriirka masuulka ilmaha ee hoose ay buuxiyaan waalidkaaga midkood ama masuulkaaga kale ee ilmaha ee sharciyeed.** Kaarka maktabadda ee ugu horreeya waa bilaash, ka dibna waxaa la bixiyaa SEK 20 si mid cusub loo helo. Kaarkaaga maktabadda daryeel! Kaarkaaga maktabadda waxaad weliba kaga faa’iidaysanaysaa dhowr adeegyada maktabadda ah oo internetka laga helo.

**Muddada amaahashada**

Waxaad buugaagta amaahan kartaa oo aad soo haysan kartaa muddo afar toddobaad ah. Haddii aad buugaagta waqtigooda ku soo celin weydo, waxay maktabaddu kuu soo diri doontaa qoraal xasuusin ah. Xasuusnow in dadka kale ay rabaan in ay iyaguna buugaagta amaahdaan.

**Amaahashada iyo soo celinta toos ah**

Maktabadda Åtvidaberg waxaa laga helaa amaahashada iyo soo celinta toos ah ama otomaatig ah.

Waxay taasi ka dhigan tahay in amaahdeyaashu, iyagoo isticmaalaya kaarkooda maktabadda iyo lambarkooda sir ah ee PIN, ay amaahan karaan ayna soo celin karaan buugaagta, cajallada, wargeysyada, ciyaaraha iyo filinnada. Inta ugu badan, lambarka sir ah ee PIN waxa weeyaan **afarta xuruuf ee ugu dambeeya** lambarka aqoonsiga shakhsi ahaaneed ee dalka Iswiidhan ee amaahdaha.

**Boos celinnada/Farriimaha xasuusin ah**

Haddii buug aad rabto in aad akhrisato uu ku maqan yahay amaahasho oo uu qof kale soo haysto, waad boos ceshan kartaa. Marka buuggu maktabadda dib diyaar uga noqdo, waxaa farriin laguugu soo diri doonaa nidaamka SMS ee telefoonka gacanta, email ama boostada. Waxaa weliba farriimo xasuusin ah laguu soo diri doonaa marka la gaaro waqtigii aad buugga soo celin lahayd. **Adiga ayaa kala dooranaya in aad bixiso lambarka telefoonka (SMS) iyo emailka ilmaha *ama* kuwa waalidka.**

**Xeerasha amaahashada**

Carruurta iyo dhallinyarada da’doodu u dhexeyso 7 jir iyo 18 jir waa in ay keenaan “kaarka xiriirka masuulka ilmaha” oo dhammaan la buuxiyey si ay kaarka maktabadda u helaan.

Kaarka maktabadda soo qaado marka aad internetka ku amaahanayso ama ku boos ceshanayso shayada maktabadda.

Waqtigooda ku soo celi shayada maktabadda ee aad amaahato oo si fiican u daryeel shayadaada maktabadda.

Marwalba ka soo warbixi kaarka maktabadda ee lumay, iyo weliba isbeddellada ku yimaadda magaca iyo cinwaanka.

**Masuulka ilmaha ee sharciyeed ayaa ka masuul ah wax walboo lagu amaahdo kaarka maktabadda.**

✄ - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - ✄

KAARKA XIRIIRKA MASUULKA ILMAHA

Waxaan anigu akhriyey xeerasha amaahashada waxaanan masuul ka ahay in ilmahaygu kuwaas addeeco: Marka aad saxiixdo kaarka xiriirka masuulka ilmaha/kaarka maktabadda, waxaad weliba oggolaanaysaa – sida uu dhigayo Sharciga Xogta Shakhsi ahaaneed ee dalka Iswiidhan – in macluumaadkaaga shakhsi ahaaneed lagu diiwaangeliyo fayl xog shakhsi ahaaneed. Xogtaada looma isticmaali doono ujeeddo aanan ahayn hawlgallada maktabadda. **Anigoo ah waalidka iyo masuulka sharciyeed ee ilmaha, waxaan rukhsaynayaa in ilmahayga la siiyo kaarka maktabadda. Waxaan anigu si fiican u fahmay xeerasha amaahashada u yaalla waxaanan ku ballan qaadayaa, anigoo ah masuulka ilmaha, in aan masuul ka ahay dalbashooyinka maaliyadeed ee yimaadda marka la addeeci waayo xeerasha amaahashada, ama marka la lumiyo shayada maktabadda.**

**Waxaan anigu oggol ahay in ilmahayga loo soo saaro lambarka sir ah ee PIN si uu kaarkiisa maktabadda ugu isticmaalo Maktabadda Åtvidaberg.**

Magaca ilmaha :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fasalka:\_\_\_\_\_\_\_\_\_\_\_\_\_

Lambarka aqoonsiga shakhsi ahaaneed:

Cinwaanka:

Cinwaanka boostada, magaalada:

Cinwaanka e-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lambarka telefoonka loogu diro farriimaha qoraal ah :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lambarka telefoonka:

Magaca masuulka ilmaha ee sharciyeed :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lambarka aqoonsiga shakhsi ahaaneed:

Magaalada: Taariikhda:

Saxiixa masuulka ilmaha ee sharciyeed:

U GEE Maktabadda Magaalada Åtvidaberg ama maktabadda dugsiga Alléskolan